|  |  |  |
| --- | --- | --- |
| Republika SlovenijaOBČINA ZAGORJE OB SAVICesta 9. avgusta 5 1410 Zagorje ob Savi |  | tel.: 03 56 55 700fax: 03 56 64 011www.zagorje.siobcina.zagorje@zagorje.si |

**ŽUPAN**

Številka: 007-4/2011

Datum: 10. 6. 2011

## OBČINSKEMU SVETU

**ZAGORJE OB SAVI**

**ZADEVA: Odlok o javni snagi ter urejanju in čiščenju javnih in drugih površin na območju občine Zagorje ob Savi**

**NAMEN:** Prva obravnava

**PRAVNA PODLAGA**:

- 149. člen Zakona o varstvu okolja (Uradni list RS, št. 39/2006–UPB-1, 49/2006-ZMetD, 66/2006 Odl.US: U-I-51/06-10, 112/2006 Odl.US: U-I-40/06-10, 33/2007-ZPNačrt, 57/2008-ZFO-1A, 70/2008, 108/2009),

- 3. člen Zakona o gospodarskih javnih službah (Uradni list RS, št. 32/1993, 30/1998 - ZZLPPO, 127/2006 – ZJZP),

- 6. člen Zakona o graditvi objektov (Uradni list RS, št. [102/2004](http://www.uradni-list.si/1/objava.jsp?urlid=2004102&stevilka=4398)-UPB1 ([14/2005](http://www.uradni-list.si/1/index?edition=200514) popr.), [92/2005](http://www.uradni-list.si/1/objava.jsp?urlid=200592&stevilka=3952)-ZJC-B, [93/2005](http://www.uradni-list.si/1/objava.jsp?urlid=200593&stevilka=4018)-ZVMS, [111/2005](http://www.uradni-list.si/1/objava.jsp?urlid=2005111&stevilka=4890) Odl.US: U-I-150-04-19, [120/2006](http://www.uradni-list.si/1/objava.jsp?urlid=2006120&stevilka=5106) Odl.US: U-I-286/04-46, [126/2007](http://www.uradni-list.si/1/objava.jsp?urlid=2007126&stevilka=6414), [57/2009](http://www.uradni-list.si/1/objava.jsp?urlid=200957&stevilka=2804) Skl.US: U-I-165/09-8, 108/2009),

- 16. člen Zakona o varnosti cestnega prometa (Uradni list RS, št. 56/2008-UPB5, 57/2008-ZLDUVCP, 73/2008 Odl.US: U-I-295/05-38, 58/2009),

- 3. in 17. člen Zakona o prekrških (Uradni list RS, št. 7/2003, 3/2007-UPB4, 29/2007 Odl.US: U-I-56/06-31, 58/2007 Odl.US: U-I-34/05-9, 16/2008 Odl.US: U-I-414/06-7, 17/2008 (21/2008 popr.), 76/2008-ZIKS-1C, 108/2009, 109/2009 Odl.US: U-I-56/08-15),

- 65. člen Zakona o lokalni samoupravi (Uradni list RS, št. 94/07-UPB2, 76/08, 79/09, 51/2010),

- 16. člen Statuta občine Zagorje ob Savi (Uradni list RS, št. 98/2009 –UPB)

- 75. člen Poslovnika Občinskega sveta Občine Zagorje ob Savi (Uradni list RS, št. 37/09-UPB1)

**POROČEVALEC:** Tatjana Podbregar, vodja Oddelka za okolje in prostor

 Branko Omahne, direktor občinske uprave

**OBRAZLOŽITEV:**

Medobčinski inšpektorat in redarstvo Zasavje nas je opozoril na nujno uskladitev Odloka o komunalnem urejanju, vzdrževanju javne snage in zunanjem izgledu mesta in naselij v občini Zagorje (Uradni vestnik Zasavja, št. 9/94, 16/97, 8/98), ki je zastarel, predvsem pa ni usklajen s prekrškovno zakonodajo, zato so predlagali, da pripravimo nov odlok, ki bo urejal pogoje in način izvajanja obvezne občinske gospodarske javne službe varstva okolja, urejanja in čiščenja javnih površin ter urejanje in čiščenje drugih površin na območju občine Zagorje ob Savi ter nadzor in kazenske določbe.

Tako smo pripravili nov odlok o javni snagi ter urejanju in čiščenju javnih in drugih površin na območju občine Zagorje ob Savi, ki določa organizacijsko in prostorsko zasnovo urejanja in čiščenja javnih površin, javne in druge površine ter opremo in objekte na javnih površinah, vrsto in obseg izvajanja javne službe, obveznosti izvajalca javne službe, pravice in obveznosti uporabnikov, urejanje in čiščenje drugih površin, ravnanje z zapuščenimi in nepravilno parkiranimi vozili, vire financiranja javne službe ter nadzor in kazenske določbe, kar vse je primerljivo z dikcijami podobnih odlokov drugih občin.

Predlog odloka smo posredovali in uskladili tako z Medobčinskim inšpektoratom in redarstvom Zasavje kot z Komunalo Zagorje ter Stanovanjskim podjetjem Zagorje.

Občinski svet Občine Zagorje ob Savi naprošamo, da obravnava odlok o javni snagi ter urejanju in čiščenju javnih in drugih površin na območju občine Zagorje ob Savi ter ga sprejme v prvi obravnavi. Pripravljavec bo pripravil predlog odloka za drugo obravnavo in sprejem.

Pripravili: ŽUPAN

Tatjana Podbregar, u.d.i.a. Matjaž Švagan l.r.

PRILOGE:

* sklep
* odlok
1. **OBRAVNAVA**

Na podlagi 149. člena Zakona o varstvu okolja (Uradni list RS, št. 39/2006–UPB-1, 49/2006-ZMetD, 66/2006 Odl.US: U-I-51/06-10, 112/2006 Odl.US: U-I-40/06-10, 33/2007-ZPNačrt, 57/2008-ZFO-1A, 70/2008, 108/2009), 3. člena Zakona o gospodarskih javnih službah (Uradni list RS, št. 32/1993, 30/1998 - ZZLPPO, 127/2006 – ZJZP), 6. člena Zakona o graditvi objektov (Uradni list RS, št. [102/2004](http://www.uradni-list.si/1/objava.jsp?urlid=2004102&stevilka=4398)-UPB1 ([14/2005](http://www.uradni-list.si/1/index?edition=200514) popr.), [92/2005](http://www.uradni-list.si/1/objava.jsp?urlid=200592&stevilka=3952)-ZJC-B, [93/2005](http://www.uradni-list.si/1/objava.jsp?urlid=200593&stevilka=4018)-ZVMS, [111/2005](http://www.uradni-list.si/1/objava.jsp?urlid=2005111&stevilka=4890) Odl.US: U-I-150-04-19, [120/2006](http://www.uradni-list.si/1/objava.jsp?urlid=2006120&stevilka=5106) Odl.US: U-I-286/04-46, [126/2007](http://www.uradni-list.si/1/objava.jsp?urlid=2007126&stevilka=6414), [57/2009](http://www.uradni-list.si/1/objava.jsp?urlid=200957&stevilka=2804) Skl.US: U-I-165/09-8, 108/2009), 16. člena Zakona o varnosti cestnega prometa (Uradni list RS, št. 56/2008-UPB5, 57/2008-ZLDUVCP, 73/2008 Odl.US: U-I-295/05-38, 58/2009), 3. in 17. člena Zakona o prekrških (Uradni list RS, št. 7/2003, 3/2007-UPB4, 29/2007 Odl.US: U-I-56/06-31, 58/2007 Odl.US: U-I-34/05-9, 16/2008 Odl.US: U-I-414/06-7, 17/2008 (21/2008 popr.), 76/2008-ZIKS-1C, 108/2009, 109/2009 Odl.US: U-I-56/08-15), in 16. člena Statuta občine Zagorje ob Savi (Uradni list RS, št. 98/2009 –UPB) je Občinski svet Občine Zagorje ob Savi na ….redni seji dne ………… sprejel

**ODLOK**

**o javni snagi ter urejanju in čiščenju javnih in drugih površin**

**na območju občine Zagorje ob Savi**

# SPLOŠNE DOLOČBE

## člen

**(vsebina)**

Ta odlok ureja pogoje in način izvajanja obvezne občinske gospodarske javne službe varstva okolja**,** urejanja in čiščenja javnih površin (v nadaljnjem besedilu: javna služba) ter urejanje in čiščenje drugih površin na območju občine Zagorje ob Savi tako, da določa:

* splošne določbe,
* organizacijsko in prostorsko zasnovo urejanja in čiščenja javnih površin,
* javne in druge površine ter opremo in objekte na javnih površinah,
* vrsto in obseg izvajanja javne službe,
* obveznosti izvajalca javne službe,
* pravice in obveznosti uporabnikov,
* urejanje in čiščenje drugih površin,
* ravnanje z zapuščenimi in nepravilno parkiranimi vozili,
* vire financiranja javne službe,
* nadzor in kazenske določbe,
* prehodno in končno določbo.

## člen

**(pojmi)**

Pojmi uporabljeni v tem odloku imajo enak pomen kot ga določajo predpisi s področja varstva okolja, graditve objektov, prostorskega načrtovanja, javnih cest, varnosti cestnega prometa ter drugi predpisi.

# ORGANIZACIJSKA IN PROSTORSKA ZASNOVA UREJANJA IN ČIŠČENJA JAVNIH POVRŠIN

## člen

**(storitve javne službe)**

Občina Zagorje ob Savi (v nadaljnjem besedilu: Občina) z javno službo zagotavlja urejanje in čiščenje javnih površin kot javno dobrino.

## člen

**(določitev izvajalca javne službe)**

(1) Izvajalec javne službe po tem odloku je pravna ali fizična oseba, ki na območju Občine Zagorje ob Savi opravlja dejavnost gospodarskih javnih služb kot javno podjetje, koncesionar ali na drugi podlagi v skladu z veljavnim Odlokom o gospodarskih javnih službah v Občini Zagorje ob Savi.

## člen

 **(območje izvajanja javne službe)**

Izvajalec javne službe zagotavlja izvajanje javne službe na celotnem območju občine Zagorje ob Savi v skladu z državnimi predpisi in tem odlokom, razen za tiste javne službe, kjer je z odlokom določeno drugače.

# JAVNE IN DRUGE POVRŠINE TER OPREMA IN OBJEKTI NA JAVNIH POVRŠINAH

## člen

**(javne površine in objekti)**

(1) Za javne površine se po tem odloku štejejo:

1. občinske kategorizirane ceste,

2. ne kategorizirane ceste v lasti Občine,

3. ulice in trgi, ki niso sestavni deli občinskih kategoriziranih in ne kategoriziranih cest~~e~~,

4. pločniki, kolesarske *steze*, pasovi za pešce, kolesarski *pasovi*, pešpoti, kolesarske *poti,*

5. avtobusna postajališča,

6. javna parkirišča,

7. javne zelene površine, kot so javni parki, drevoredi, nasadi, zelenice in druge urejene zelene površine,

8. vodna telesa kot so ribniki, jezerca,

9. pokopališča,

10. športna igrišča, otroška in druga javna igrišča, rekreacijske površine in druge površine namenjene javnim prireditvam,

11. tržnica.

(2) Za objekte in opremo na javnih površinah se po tem odloku štejejo:

1. urbana in druga parkovna oprema, kot so klopi in mize, otroška igrala, koški za smeti, ptičnice, peskovniki, pasja stranišča in podobno,

2. fontane, cvetlična korita, zaščitne ograje za drevje,

3. stebriči in jambori,

4. ograje,

5. stojala za kolesa,

6. konfini,

7. spomeniki in spominska obeležja.

(3) Za druge površine na območju občine Zagorje ob Savi se po tem odloku štejejo:

1. zasebne površine, ki mejijo na javne površine ali so vidne z javnih površin tako, da njihov izgled vpliva na zunanjo podobo naselja ali krajine,

2. dovozne ceste in pristopi do stanovanjskih stavb in nestanovanjskih stavb namenjenih javni rabi.

(4) Za urejanje in čiščenje javnih površin iz prvega odstavka tega člena se uporabljajo določbe tega odloka, kolikor ta področja niso urejena v posebnem odloku.

## člen

**(kataster javnih površin)**

(1) Občina v skladu s predpisi, ki urejajo prostorsko načrtovanje, graditev objektov in geodetsko dejavnost zagotavlja vodenje katastra javnih površin iz 6. člena tega odloka.

(2) Stroški vodenja in vzdrževanja katastra javnih površin se krijejo iz proračunskih sredstev Občine.

# VRSTA IN OBSEG IZVAJANJA JAVNE SLUŽBE

# člen

**(obseg storitev javne službe)**

(1) Storitve javne službe urejanja in čiščenja javnih površin obsegajo:

1. zimsko službo,

2. vzdrževanje snage:

- ročno čiščenje cest,

- ročno čiščenje parkirišč in pločnikov,

- čiščenje stopnic,

- čiščenje avtobusnih postajališč,

-čiščenje javnih zelenih površin, športnih igrišč, otroških in drugih javnih igrišč, rekreacijskih površin in drugih površin namenjenih javnim prireditvam,

- zatiranje škodljivih organizmov s fitofarmacevtskimi sredstvi,

- strojno pometanje pločnikov in cest,

- skrb za nameščanje in vzdrževanje košev za odpadke,

- skrb za pravočasno praznjenje posod za ločeno zbiranje odpadkov iz ekoloških otokov,

- skrb za vzdrževanje posod za pasje iztrebke,

- praznjenje košev za odpadke in odstranjevanje odpadkov in druge nesnage,

- mokro čiščenje vseh javnih površin, ki so asfaltirane oziroma iz materiala, ki prenese mokro čiščenje,

- čiščenje odtočnih jaškov na javnih površinah,

3. urejanje zelenih površin:

- košnja parkov in brežin,

- grabljenje in odvoz odmrlih rastlin in vejevja,

- grabljenje listja jeseni oziroma pred začetkom vegetacije,

- gnojenje trat in rastlin (enoletnic, trajnic, grmovja in drevja),

- zračenje in obnavljanje travnatih površin,

- sajenje novega drevja, grmovnic, trajnic in enoletnih nasadov

- redno vzdrževanje dreves, grmovnic, trajnic, enoletnic in trate,

- zalivanje nasadov in dreves,

- odstranjevanje ter nadomeščanje poškodovanega drevja,

- vzdrževanje žive meje,

4. vzdrževanje objektov in opreme na javnih površinah:

- postavljanje in vzdrževanje posod, lončnic in podobne opreme za saditev okrasnih rastlin na javnih površinah,

- vzdrževanje urbane in druge parkovne opreme.

## člen

**(program urejanja in čiščenja javnih površin)**

(1) Podrobnejša vsebina storitev javne službe iz prejšnjega člena se določi s programom urejanja in čiščenja javnih površin (v nadaljevanju besedila: program dela), ki ga skupaj s strokovno službo občine pripravi izvajalec javne službe za vsako naslednje leto in posreduje občini najpozneje do 31. oktobra v tekočem letu.

(2) Program dela določa pogostost in prioritete čiščenja javnih površin ter pogostost in obseg del pri urejanju javnih površin.

# OBVEZNOSTI IZVAJALCA JAVNE SLUŽBE

# člen

**(obveznosti izvajalca javne službe)**

V okviru storitev javne službe mora izvajalec javne službe:

- redno, trajno, neprekinjeno in strokovno izvajati storitve javne službe iz 8. člena tega odloka v skladu z programom dela iz 9. člena tega odloka,

- skleniti zavarovanje pred odgovornostjo za škodo, ki jo pri opravljanju ali opustitvi opravljanja storitev javne službe povzročijo pri izvajalcu javne službe zaposleni delavci tretjim osebam ali Občini,

- občini posredovati letno poročilo o izvajanju javne službe za preteklo leto, najpozneje do 30. aprila tekočega leta.

# PRAVICE IN OBVEZNOSTI UPORABNIKOV

# člen

**(prepovedana ravnanja na javnih površinah)**

(1) Na javnih površinah je prepovedano:

1. odmetavati vse vrste odpadkov izven košev za odpadke,

2. odlagati kosovne odpadke, gradbeni material, embalaže, komunalne odpadke, zemljo, listje in veje, izrabljena vozila iz različnih vrst transporta, odpadke iz električne in elektronske opreme ter druge vrste odpadkov,

3. sekati, obsekovati, lomiti, puliti, trgati ali kako drugače poškodovati oziroma odstranjevati drevje in njegove dele, grmovje, živo mejo, okrasne rastline, čebulnice in ostalo vegetacijo,

4. gojiti določene kulture, vrtnine in druge rastline,

5. obešati ali pritrjevati na drevesa kable, žice, antene, obvestila ali reklamne napise, ptičje hišice in podobno, razen zaradi okrasitve, za katero izda dovoljenje pristojni občinski organ, pri čemer pritrjeni predmeti ne smejo posegati v drevesna tkiva, jih kakorkoli poškodovati ali omejevati njihovo rast,

6. uničevati, mehansko poškodovati, odstranjevati, poslikati z grafiti objekte nameščene na teh površinah,

7. uporabljati objekte nameščene na teh površinah v nasprotju z njihovo naravo in namenom,

8. zažigati travne površine, suhe veje, odpadke in podobno,

9. kuriti, razen na za to določenih mestih,

10. odvajati komunalno vodo in izlivati okolju nevarne snovi,

11. odvajati padavinsko odpadno vodo,

12. voditi živali brez povodca in jih puščati brez ustreznega nadzora,

13. puščati iztrebke psov ali drugih domačih živali na teh površinah,

14. voditi pse ali druge domače živali tam, kjer je prepovedano,

15. kopanje psov ali drugih domačih živali v fontanah,

16. čistiti motorna vozila, druge stroje in naprave ter stanovanjsko in drugo opremo,

17. voziti z vozili po površinah, ki niso prometne površine,

18. postavljati šotore, bivalna vozila in bivalne priklopnike, razen na za to določenih mestih,

19. parkirati nevozna in neregistrirana vozila,

20. ustavljati in parkirati vozila, razen na za to določenih mestih,

21. deponirati gradbeni material, material od raznih izkopov, drva ali druge predmete brez soglasja pristojnega občinskega organa,

22. graditi oziroma postaviti pomožne in začasne objekte brez soglasja pristojnega občinskega organa,

23. posegati v javno površino ali jo uporabljati na kakršen koli način, ki spreminja njen izgled ali namen.

(2) Na javnih zelenih površinah je poleg omejitev iz prvega odstavka tega člena prepovedano tudi:

1. voziti z vozili, razen izjemoma za potrebe vzdrževanja teh površin oziroma tam, kjer je to posebej določeno,

 2. ustavljati in parkirati vozila, razen izjemoma za potrebe vzdrževanja teh površin oziroma tam, kjer je to posebej določeno,

3. uničevati in namerno poškodovati gredice

4. izvajati športno rekreativne dejavnosti, če za to niso posebej urejene in bi s tem povzročili poškodbe zelenih površin ali objektov nameščenih na teh površinah, ogrožali varnost ostalih uporabnikov, stanovalcev v sosednjih stanovanjskih objektih ali povzročili škodo na objektih ob javnih zelenih površinah.

## člen

**(zavarovanje javnih površin med gradnjo in drugimi deli)**

(1) Investitor oziroma izvajalec gradbenih in drugih del ob in na javnih površinah je dolžan pred posegom v prostor na celotnem območju gradnje zavarovati javno površino pred poškodbami in onesnaževanjem.

(2) Investitor oziroma izvajalec gradbenih in drugih del je dolžan pred posegom v prostor na celotnem območju gradnje postaviti lovilne odre, zaščitne ograje oziroma prehode, da se prepreči poškodovanje in onesnaževanje mimoidočih ljudi in javnih površin.

(3) Investitor oziroma izvajalec gradbenih in drugih del mora tudi:

- preprečiti širjenje prahu z gradbišča,

- skladiščiti in zavarovati gradbeni in drug material na gradbišču tako, da ta ne onesnažuje javnih površin,

- očistiti gradbišče odpadkov, ki bi lahko onesnažili javne površine,

- na vozila naložiti material tako, da se ne stresa po javnih površinah,

- vozila pred odhodom z gradbišča očistiti tako, da ta ne onesnažujejo javnih površin,

- skrbeti, da so odtočni jaški ob gradbiščih očiščeni,

- redno čistiti neposredno okolico gradbišča,

- po zaključku del nemudoma odstraniti ves gradbeni in drug material in vzpostaviti okolico v prejšnje oziroma načrtovano stanje.

(4) Če investitor oziroma izvajalec gradbenih in drugih del onesnaži, poškoduje ali uniči javno površino, jo je na svoje stroške dolžan očistiti, sanirati in povrniti v stanje pred izvedbo gradbenih del.

(5) Pristojni občinski organ lahko izjemoma dovoli in določi pogoje za začasno odlaganje gradbenega ali drugega materiala na javne površine.

## člen

**(prevoz tovora)**

(1) Vozniki (pravne ali fizične osebe) so dolžni pri prevozu gramoza, peska, goriva, odpadkov in drugih podobnih snovi zavarovati tovor tako, da se ne stresa na javne površine, da ne povzroča smradu in prašenja, ter poskrbeti, da se z vozil ne izceja voda.

(2) Kolikor povzročitelj onesnaževanja oziroma voznik ne izpolni obveznosti iz prejšnjega odstavka tega člena in s tem povzroči onesnaženje javne površine, očisti javno površino izvajalec javne službe na stroške povzročitelja oziroma prevoznika.

## člen

**(ravnanje ob prireditvah)**

(1) Organizatorji prireditev ali shodov na javnih površinah in prodajalci pri stojnicah morajo med prireditvijo ali shodom skrbeti za čistočo na javnih površinah, po uporabi pa so dolžni le-te takoj ali najkasneje v osmih urah po končani prireditvi očistiti in po potrebi površine tudi razkužiti ter vzpostaviti prvotno stanje.

(2) Kolikor povzročitelj onesnaževanja oziroma organizator prireditev na javnih površinah ne izpolni obveznosti iz prejšnjega odstavka, mora to storiti izvajalec javne službe na stroške povzročitelja oziroma organizatorja.

## člen

**(živalski iztrebki)**

V primerih onesnaženja javnih površin z živalskimi iztrebki morajo lastniki oziroma vodniki živali iztrebke na primeren način takoj odstraniti.

# VZDRŽEVANJE ZGRADB IN UREJANJE TER ČIŠČENJE DRUGIH POVRŠIN

## člen

**(vzdrževanje zgradb)**

(1) Lastniki zgradb ob javnih površinah morajo zunanje dele zgradb (pročelja, balkoni, vrata, izložbe, okna in podobno) redno urejati in izvajati nujna vzdrževalna dela tako, da so primernega videza, da ne vplivajo slabo na zunanjo podobo naselja in krajine, ne ogrožajo zdravja ljudi, prometne ali javne varnosti. Navedena obveznost lastnikov zgradb velja ne glede, ali je zgradba v funkciji ali pa je zapuščena. Za zapuščeno zgradbo po tem odloku šteje zgradba, ki je nenaseljena, v kateri se ne opravlja dejavnost oziroma ne služi svojemu namenu.

(2) Na vseh zgradbah, ki segajo na območje javnih površin, kjer se gibljejo ljudje, je obvezna namestitev snegobranov, žlebov in odtočnih cevi, v zimskem času pa tudi odstranitev visečih ledenih sveč.

## člen

**(urejanje drugih površin)**

Okolico zgradb, dvorišča oziroma druga zemljišča in površine, ki mejijo na javne površine, morajo lastniki urejati, čistiti oziroma redno vzdrževati tako, da ne vplivajo slabo na zunanjo podobo naselja in krajine, da se iz njih na javne površine ne širijo odpadki, trava, veje in drugo, da ne ovirajo rabe javnih površin, ne ogrožajo zdravja ljudi ter prometne ali javne varnosti.

# RAVNANJE Z ZAPUŠČENIMI IN NEPRAVILNO PARKIRANIMI VOZILI

# člen

**(zapuščena in nepravilno parkirana vozila)**

(1) Zapuščeno vozilo je vozilo parkirano na javni površini, ki nima registrskih tablic ali ni registrirano in nihče ne skrbi zanj.

(2) Nepravilno parkirano vozilo je vozilo, ki je parkirano v nasprotju s predpisi o varnosti cestnega prometa.

## člen

**(postopek z nepravilno parkiranimi vozili)**

Z nepravilno parkiranimi vozili se ravna v skladu s predpisi o varnosti cestnega prometa.

## člen

**(postopek z zapuščenimi vozili)**

(1) Občinski redar ali inšpektor pristojen za nadzor cest na zapuščeno vozilo iz 18. člena tega odloka namesti pisno odredbo, s katero naloži lastniku vozila, da ga odstrani v roku treh dni od dneva izdaje odredbe.

(2) En izvod odredbe iz prejšnjega odstavka tega člena se vroči pooblaščenemu izvajalcu odvoza in hrambe zapuščenih vozil (v nadaljevanju: izvajalec odvoza), izbranemu na podlagi javnega razpisa v skladu s predpisi o javnem naročanju, ki opravi odvoz zapuščenega vozila.

(3) Pred izdajo odredbe je dolžan občinski redar ali inšpektor ugotoviti vse okoliščine, ki so potrebne za izdajo odredbe ter vozilo fotografirati.

(4) Odredba mora vsebovati:

- tip, barvo in znamko zapuščenega vozila;

- zapisnik o stanju zapuščenega vozila;

- lokacijo zapuščenega vozila;

- rok odstranitve zapuščenega vozila;

- opozorilo na posledice v primeru nespoštovanja odredbe;

- številko in datum izdaje odredbe za odstranitev zapuščenega vozila;

- navedbo osebe, ki je odredbo izdala.

## člen

**(odvoz)**

(1) Izvajalec odvoza opravi odvoz zapuščenega vozila na stroške lastnika vozila najpozneje v roku treh dni po preteku roka, določenega lastniku zapuščenega vozila z odredbo, če ga lastnik v predpisanem roku ne odstrani sam.

(2) V primeru, da je lastnik vozila neznan in je njegova vrednost manjša od stroškov povezanih z odstranitvijo, hrambo in javno dražbo, stroške odstranitve, hrambe in uničenja krije Občina. Lastnik vozila je neznan, če ni mogoče pridobiti uradnih podatkov o lastniku vozila.

(3) V primeru, da lastnik oziroma imetnik pravice uporabe zapuščenega vozila odstrani vozilo po tem, ko je uradna oseba že pozvala izvajalca odvoza, da odstrani vozilo, mora lastnik plačati 50% določene višine stroškov odvoza in predpisano globo. Šteje se, da je vozilo odpeljano, ko vlečno vozilo spelje z mesta, kjer je naložilo zapuščeno vozilo.

(4) Pogoji in način izvajanja odvoza in hrambe zapuščenih vozil se podrobneje uredijo s pogodbo.

## člen

**(postopek po odvozu)**

(1) Izvajalec odvoza sprejme vozilo skladno z odredbo za odvoz v hrambo.

(2) V treh dneh od odstranitve zapuščenega vozila občinski redar ali inšpektor obvesti lastnika o odvozu in hrambi vozila ter pogojih prevzema vozila. Če je lastnik neznan, se do poteka roka hrambe vozila podatki o odvozu in hrambi objavljajo na oglasni deski in spletni strani Občine.

(3) Izvajalec odvoza preda zapuščeno vozilo lastniku na podlagi listine, s katero dokaže, da je lastnik vozila. Izvajalec odvoza o predaji zapuščenega vozila sestavi zapisnik o predaji, ki mora vsebovati:

 - podatke o lastniku vozila (ime in priimek, naslov stalnega ali začasnega bivališča in EMŠO);

 - podatke o stanju vozila pri predaji;

 - podpis s strani osebe, ki preda vozilo;

 - podpis lastnika vozila.

(4) Lastnik zapuščenega vozila mora pred prevzemom vozila plačati stroške odvoza in hrambe. V nasprotnem primeru se mu vozila ne izroči.

(5) Lastnik zapuščenega vozila mora pred prevzemom vozila poravnati tudi vse stroške zavarovanja ter morebitnega odvoza zapuščenega vozila, razen če dokaže, da mu je bilo vozilo neupravičeno odvzeto.

(6) O predaji vozila mora izvajalec odvoza obvestiti pristojni občinski organ v roku treh dni od dneva predaje vozila lastniku, da ga ta izbriše iz seznama objavljenega na oglasni deski in spletnih straneh Občine.

## člen

**(prodaja oziroma uničenje vozila)**

(1) Če lastnik zapuščenega vozila po treh mesecih hrambe ne prevzame, se to lahko uniči ali proda na javni dražbi, ki jo izvede pristojni občinski organ ob smiselni uporabi določil predpisov o razpolaganju s stvarnim premoženjem države, pokrajin in občin.

(2) Vrednost vozila ugotovi sodni cenilec in o tem poda pisno mnenje.

(3) Iz izkupička od prodanega vozila se pokrijejo stroški odstranitve vozila, varovanja vozila, stroški sodnega cenilca in javne dražbe. Preostanek od izkupička pripada lastniku vozila. Kadar se na javni dražbi prodaja vozilo, katerega lastnik je neznan, postane izkupiček od prodanega vozila po pokritju vseh stroškov prihodek proračuna Občine.

(4) Če se vozilo na javni dražbi ne more prodati oziroma kadar je vozilo manjše ali neznatne vrednosti, se vozilo uniči. Šteje se, da je vozilo manjše ali neznatne vrednosti, kadar so stroški odstranitve vozila, varovanja vozila, stroški sodnega cenilca in javne dražbe večji od uradno ocenjene vrednosti vozila.

(5) Stroške, povezane z odstranitvijo vozila, varovanjem vozila, sodnim cenilcem, uničenjem ali javno dražbo, se izterja od lastnika vozila po predpisih o izvršbi.

# VIRI FINANCIRANJA JAVNE SLUŽBE

# člen

**(viri financiranja javne službe)**

Viri financiranja javne službe so:
– sredstva občinskega proračuna,

– drugi viri.

## člen

**(plačilo stroškov urejanja in čiščenja)**

Osnova za določitev vrednosti opravljenega dela javne službe je program dela iz 9. člena tega odloka ter pogodba med izvajalcem javne službe in občino .

# NADZOR IN KAZENSKE DOLOČBE

# člen

**(inšpekcijski nadzor)**

(1) Nadzor nad izvajanjem določb tega odloka v okviru pooblastil izvaja Medobčinski inšpektorat in redarstvo Zasavje.

(2) Organ iz prejšnjega odstavka pri opravljanju nadzora izdaja odločbe ter odreja druge ukrepe, katerih namen je zagotoviti izvrševanje določb tega odloka.

(3) Izvajalec javne službe in uporabniki so dolžni kršitelje prijaviti Medobčinskem inšpektoratu in redarstvu Zasavje.

## člen

**(globe)**

(1) Z globo 5.000 € se za prekršek kaznuje pravna oseba – izvajalec javne službe, če:

1. ravna v nasprotju s 5. členom tega odloka;

2. ravna v nasprotju z 9. členom tega odloka;

3. ravna v nasprotju z 10. členom tega odloka.

(2) Z globo 500 € se za prekršek iz prvega odstavka tega člena kaznuje odgovorna oseba pravne osebe.

(3) Z globo 200 € se za prekršek kaznuje uporabnik – pravna oseba, če:

1. ravna v nasprotju s 1. točko prvega odstavka 11. člena tega odloka;

2. ravna v nasprotju s 4. točko prvega odstavka 11. člena tega odloka;

3. ravna v nasprotju s 13. točko prvega odstavka 11. člena tega odloka.

(4) Z globo 1.000 € se za prekršek kaznuje uporabnik – pravna oseba, če:

1. ravna v nasprotju z 8. točko prvega odstavka 11. člena tega odloka;

2. ravna v nasprotju z 9. točko prvega odstavka 11. člena tega odloka;

3. ravna v nasprotju z 11. točko prvega odstavka 11. člena tega odloka;

4. ravna v nasprotju z 12. točko prvega odstavka 11. člena tega odloka;

5. ravna v nasprotju s 14. točko prvega odstavka 11. člena tega odloka;

6. ravna v nasprotju s 15. točko prvega odstavka 11. člena tega odloka;

7. ravna v nasprotju s 16. točko prvega odstavka 11. člena tega odloka.

(5) Z globo 1.500 € se za prekršek kaznuje uporabnik – pravna oseba, če:

1. ravna v nasprotju s 3. točko prvega odstavka 11. člena tega odloka;

2. ravna v nasprotju s 5. točko prvega odstavka 11. člena tega odloka;

3. ravna v nasprotju s 6. točko prvega odstavka 11. člena tega odloka;

4. ravna v nasprotju s 7. točko prvega odstavka 11. člena tega odloka;

5. ravna v nasprotju z 18. točko prvega odstavka 11. člena tega odloka;

6. ravna v nasprotju z 21. točko prvega odstavka 11. člena tega odloka;

7. ravna v nasprotju z 22. točko prvega odstavka 11. člena tega odloka;

8. ravna v nasprotju s 23. točko prvega odstavka 11. člena tega odloka;

9. ravna v nasprotju s 3. točko drugega odstavka 11. člena tega odloka;

10. ravna v nasprotju s 4. točko drugega odstavka 11. člena tega odloka.

(6) Z globo 2.500 € se za prekršek kaznuje pravna oseba, če:

1. ravna v nasprotju z 12. členom tega odloka;

2. ravna v nasprotju s prvim odstavkom 13. člena;

3. ravna v nasprotju s 14. členom tega odloka.

4. ravna v nasprotju s 1. ali 2. odstavkom 16. člena tega odloka,

5. ravna v nasprotju s 17. členom tega odloka.

(7) Z globo 4.000 € se za prekršek kaznuje uporabnik – pravna oseba, če ravna v nasprotju z 10. točko prvega odstavka 11. člena tega odloka.

(8) Z globo 400 € se za prekršek iz četrtega do devetega odstavka tega člena kaznuje odgovorna oseba pravne osebe.

(9) Z globo 100 € se za prekršek kaznuje uporabnik – samostojni podjetnik posameznik ali posameznik, ki samostojno opravlja dejavnost, če:

1. ravna v nasprotju s 1. točko prvega odstavka 11. člena tega odloka;

2. ravna v nasprotju s 4. točko prvega odstavka 11. člena tega odloka;

3. ravna v nasprotju s 13. točko prvega odstavka 11. člena tega odloka.

(10) Z globo 500 € se za prekršek kaznuje uporabnik – samostojni podjetnik posameznik ali posameznik, ki samostojno opravlja dejavnost, če:

1. ravna v nasprotju z 8. točko prvega odstavka 11. člena tega odloka;

2. ravna v nasprotju z 9. točko prvega odstavka 11. člena tega odloka;

3. ravna v nasprotju z 11. točko prvega odstavka 11. člena tega odloka;

4. ravna v nasprotju z 12. točko prvega odstavka 11. člena tega odloka;

5. ravna v nasprotju s 14. točko prvega odstavka 11. člena tega odloka;

6. ravna v nasprotju s 15. točko prvega odstavka 11. člena tega odloka.

(11) Z globo 1.000 € se za prekršek kaznuje uporabnik – samostojni podjetnik posameznik ali posameznik, ki samostojno opravlja dejavnost, če:

1. ravna v nasprotju s 3. točko prvega odstavka 11. člena tega odloka;

2. ravna v nasprotju s 5. točko prvega odstavka 11. člena tega odloka;

3. ravna v nasprotju s 6. točko prvega odstavka 11. člena tega odloka;

4. ravna v nasprotju s 7. točko prvega odstavka 11. člena tega odloka;

5. ravna v nasprotju s 16. točko prvega odstavka 11. člena tega odloka.

 6. ravna v nasprotju z 18. točko prvega odstavka 11. člena tega odloka;

7. ravna v nasprotju z 21. točko prvega odstavka 11. člena tega odloka;

8. ravna v nasprotju z 22. točko prvega odstavka 11. člena tega odloka;

9. ravna v nasprotju s 23. točko prvega odstavka 11. člena tega odloka;

10. ravna v nasprotju s 3. točko drugega odstavka 11. člena tega odloka;

11. ravna v nasprotju s 4. točko drugega odstavka 11. člena tega odloka.

(12) Z globo 2.000 € se za prekršek kaznuje samostojni podjetnik posameznik ali posameznik, ki samostojno opravlja dejavnost, če:

1. ravna v nasprotju z 12. členom tega odloka;

2. ravna v nasprotju s prvim odstavkom 13. člena tega odloka;

3. ravna v nasprotju s 14. členom tega odloka;

4. ravna v nasprotju s 1. ali 2. odstavkom 16. člena tega odloka;

5. ravna v nasprotju s 17. členom tega odloka.

(13) Z globo 2.500 € se za prekršek kaznuje uporabnik – samostojni podjetnik posameznik ali posameznik, ki samostojno opravlja dejavnost, če ravna v nasprotju z 10. točko prvega odstavka 11. člena tega odloka.

(14) Z globo 100 € se za prekršek kaznuje uporabnik – fizična oseba, če:

1. ravna v nasprotju s 1. točko prvega odstavka 11. člena tega odloka;

2. ravna v nasprotju s 4. točko prvega odstavka 11. člena tega odloka;

3. ravna v nasprotju s 5. točko prvega odstavka 11. člena tega odloka;

4. ravna v nasprotju s 7. točko prvega odstavka 11. člena tega odloka;

5. ravna v nasprotju z 8. točko prvega odstavka 11. člena tega odloka;

6. ravna v nasprotju z 9. točko prvega odstavka 11. člena tega odloka;

7. ravna v nasprotju s 13. točko prvega odstavka 11. člena tega odloka;

8. ravna v nasprotju s 14. točko prvega odstavka 11. člena tega odloka;

9. ravna v nasprotju s 15. točko prvega odstavka 11. člena tega odloka;

10. ravna v nasprotju z 18. točko prvega odstavka 11. člena tega odloka.

11. ravna v nasprotju s 3. točko drugega odstavka 11. člena tega odloka;

12. ravna v nasprotju s 4. točko drugega odstavka 11. člena tega odloka;

(15) Z globo 120 € se za prekršek kaznuje voznik, ki ravna v nasprotju s 17. točko prvega odstavka in 1. točko drugega odstavka 11. člena.

(16) Z globo 200 € se za prekršek kaznuje uporabnik – fizična oseba, če:

1. ravna v nasprotju s 3. točko prvega odstavka 11. člena tega odloka;

2. ravna v nasprotju s 6. točko prvega odstavka 11. člena tega odloka;

3. ravna v nasprotju z 11. točko prvega odstavka 11. člena tega odloka;

4. ravna v nasprotju z 12. točko prvega odstavka 11. člena tega odloka;

5. ravna v nasprotju s 23. točko prvega odstavka 11. člena tega odloka.

(17) Z globo 250 € se za prekršek kaznuje fizična oseba, če:

1. ravna v nasprotju z 12. členom tega odloka;

2. ravna v nasprotju s prvim odstavkom 13. člena tega odloka;

3. ravna v nasprotju s 1. ali 2. odstavkom 16. člena tega odloka,

4. ravna v nasprotju s 17. členom tega odloka.

(18) Z globo 500 € se za prekršek kaznuje uporabnik – fizična oseba, če:

1. ravna v nasprotju s 14. členom tega odloka;

2. ravna v nasprotju s 16. točko prvega odstavka 11. člena tega odloka;

3. ravna v nasprotju z 21. točko prvega odstavka 11. člena tega odloka;

4. ravna v nasprotju z 22. točko prvega odstavka 11. člena tega odloka.

(19) Z globo 1.000 € se za prekršek kaznuje uporabnik – fizična oseba, če:

1. ravna v nasprotju z 10. točko prvega odstavka 11. člena tega odloka;

2. ravna v nasprotju s 14. členom tega odloka.

(20) Določbe prejšnjih odstavkov tega člena se uporabljajo, če ni s področnimi predpisi določeno drugače.

# PREHODNA IN KONČNA DOLOČBA

# člen

**(prenehanje veljavnosti)**

(1) Z dnem uveljavitve tega odloka preneha veljati Odlok o komunalnem urejanju, vzdrževanju javne snage in zunanjem izgledu mesta in naselij v občini Zagorje (Uradni vestnik Zasavja, št. 9/94, 16/97, 8/98).

## člen

**(končna določba)**

Ta odlok začne veljati petnajsti dan po objavi v Uradnem listu Republike Slovenije.

Številka: 007-4/2011

Datum:

Župan

Matjaž Švagan

|  |  |  |
| --- | --- | --- |
| Republika SlovenijaOBČINA ZAGORJE OB SAVICesta 9. avgusta 5 1410 Zagorje ob Savi |  | tel.: 03 56 55 700fax: 03 56 64 011www.zagorje.siobcina.zagorje@zagorje.si |

## OBČINSKI SVET

Številka: 007-4/2011

Datum: 23. 6. 2011

Na podlagi 65. člena Zakona o lokalni samoupravi (Uradni list RS, št. 94/07-UPB2, 76/08, 79/09, 51/2010), 16. člena Statuta občine Zagorje ob Savi (Uradni list RS, št. 98/09 – UPB) ter 75. člena Poslovnika Občinskega sveta Občine Zagorje ob Savi (Uradni list RS, št. 37/09-UPB1) je Občinski svet Občine Zagorje ob Savi na svoji seji dne 23. 6. 2011 sprejel

**SKLEP**

**I.**

Občinski svet Občine Zagorje ob Savi se je seznanil in v prvi obravnavi sprejel odlok o javni snagi ter urejanju in čiščenju javnih in drugih površin na območju občine Zagorje ob Savi.

.

**II.**

Pripravljavec pripravi predlog odloka za drugo obravnavo in sprejem.

**III.**

Ta sklep velja z dnem sprejema.

######  ŽUPAN

 OBČINE ZAGORJE OB SAVI

 MATJAŽ ŠVAGAN l.r.

Vročiti:

1. Oddelek za okolje in prostor
2. Občinski svet – arhiv
3. Spis